**Norsk mesterskap for funksjonshemmede**

**Oslo Golfklubb, 29. – 30. juni 2024**

**Generelt**

Norgesmesterskapet for funksjonshemmede[[1]](#footnote-2) er åpen for damer og herrer født i 2011 eller tidligere og som oppfyller kriteriene for deltagelse:

* Norske statsborgere, amatører og profesjonelle, som har gyldig medlemskap[[2]](#footnote-3) i en golfklubb tilsluttet Norges Golfforbund (NGF).
* Utenlandske statsborgere, amatører eller profesjonelle, som har gyldig medlemskap i en golfklubb tilsluttet NGF og som har hatt fast bopel (meldt til folkeregisteret) i Norge i minimum 12 måneder før første turneringsdag.
* Utenlandske statsborgere er selv ansvarlig for å gi turneringskomiteen godkjent dokumentasjon gjennom bostedsattest fra folkeregisteret før start.[[3]](#footnote-4)
* Spillere må være klassifisert. Spillere som gjennom klassifisering kan dokumentere behov, kan benytte golfbil. Se informasjon om klassifisering på [Golfforbundet – klassifisering](https://www.golfforbundet.no/spiller/spille-golf/golf-for-funksjonshemmede/klassifisering).
* Det må være minimum 2 spillere i en klasse for at konkurransen skal gjennomføres.
* Høyeste hcp for deltakelse er 14,0 for herrer og 16,0 for damer.

Turneringen teller på WR4GD for spillere med et [WR4GD pass](https://edgagolf.com/online/www/#next).

**Program**

Innspill:

Grunnet NM damer og herrer må innspill gjennomføres 24.6 eller 25.6. Ta kontakt med klubben for å avtale tid.

Dag 1: Lørdag 29.juni 2024

* Første turneringsdag

Dag 2: Søndag 30.juli 2024

* Andre turneringsdag
* Premieutdeling

**Generelle regler og bestemmelser**

Turneringen spilles etter:

* [Golfreglene gyldig fra 2023](https://www.golfforbundet.no/spiller/golfregler-og-handicap/golfreglene-2019)
* [Spill og bestemmelser 2024](https://www.golfforbundet.no/spiller/turneringer/generelle-turneringsbestemmelser)
* [NGFs regelkort 202](https://www.golfforbundet.no/spiller/turneringer/generelle-turneringsbestemmelser)4
* [World Handicap System](https://www.golfforbundet.no/spiller/golfregler-og-handicap/world-handicap-system/)
* [NIFs bestemmelser om doping – NIFs lov kapittel 12](https://www.idrettsforbundet.no/tema/juss/niflov/" \l "_NIFLOV121)
* [NIFs bestemmelser om barneidrett](https://www.idrettsforbundet.no/tema/barneidrett/)
* [NIFs sanksjons- og straffebestemmelser – NIFs lov kapittel 11](https://www.idrettsforbundet.no/tema/juss/niflov/" \l "_NIFLOV094)
* Lokale regler

Alle spillere bør ha lastet ned [regelappen](https://www.randa.org/Apps) og utskrift av NGFs regelkort 2024.

**Ren Utøver – NY i 2022**

Spillere som ønsker å delta i NM Funksjonshemmede SKAL ha gjennomført Antidoping Norges nye e-læringsprogram Ren Utøver før de får stille til start.

Ren Utøver finner du på https://renutøver.no/ og det tar kun 25-30 minutter å gjennomføre.

* Ren Utøver består av seks moduler og ALLE seks moduler må være gjennomført!
* Ren Utøver må være gjennomført etter 1. januar 2022.
* NGF har kun elektronisk oversikt over utøvere som har gjennomført Ren Utøver via «Golfforbundet», så dersom du har gjennomført Ren Utøver gjennom annet forbund, må

gyldig kursbevis sendes på e-post til paragolf@golfforbundet.no for å kunne kontrolleres og godkjennes.

* Ta vare på gyldig diplom på at alle seks moduler er gjennomført. Den kan måtte sendes inn på forespørsel.
* Ren Utøver må være gjennomført før første turneringsdag.

**Spilleform**

Det spilles slagspill brutto.

**Klasseinndeling**

Herrer – inntil 4 spillere

Damer – inntil 2 spillere

Hvis det er ledige plasser i en klasse fylles den andre klassen opp tilsvarende.

**Handicapgrense**

Ved påmeldingsfristen må alle spillerne ha handicap:

* ≤ 16,0 i dameklassen
* ≤ 14,0 i herreklassen

Det er spillerens handicap ved påmeldingsfristen som gjelder, og endringer i handicap etter dette påvirker ikke muligheten til å delta eller ikke.

**Baneoppsett**

Turneringen spilles over 2 x 18 hull.

**Informasjon**

For spille-informasjon, se turneringsoppsettet i GolfBox.

For praktisk informasjon, se arrangørklubbens hjemmeside.

**Kontaktinformasjon**

For å kunne bli kontaktet av arrangøren må spillere krysse av dette punktet ved påmelding. Arrangøren forholder seg til den kontaktinformasjonen som er registrert på spillerens profil i GolfBox.

**Påmelding**

* Påmeldingen er bindende og må gjøres i GolfBox.
* Det er spillerens ansvar å melde seg på innen påmeldingsfristen.
* Startkontingent betales ved påmelding.
* Frist for påmelding er mandag 17.juni kl. 12.00.

Dersom antall påmeldte er høyere enn maksimalt antall spillere i klassen, vil de ved påmeldingsfristens utløp høyest rangerte bruttospillere i OOM Para Norgescup 2024 få tilbud om å delta. Ved fortsatt ledige plasser vil dette avgjøres på loddtrekking.

**Deltakerliste og informasjon til spillere**

Etter påmeldingsfristen setter NGF opp deltakerlisten i GolfBox (normalt en uke før turneringens første dag). Informasjon til spillere sendes kun til den e-postadressen som er oppgitt i spillerens profil i GolfBox. Husk å oppdatere e-postadressen din i GolfBox.

**Melde seg av turnering (før påmeldingsfristen)**

Avmelding må gjøres før påmeldingsfristens utløp, og gjøres av spilleren selv i GolfBox. Startkontingent vil bli tilbakebetalt.

**Stryke seg fra turnering (etter påmeldingsfristen)**

Etter påmeldingsfristen må en påmeldt spiller som ikke skal delta stryke seg ved å sende en e-post til [paragolf@golfforbundet.no](mailto:paragolf@golfforbundet.no).

Spillere som strykes etter påmeldingsfristen får ikke tilbakebetalt startkontingenten, unntatt når spilleren kan dokumentere sykdom/skade.

**Golfbil**

Spillere som gjennom klassifisering har rett til å bruke golfbil, og som ønsker å benytte det i aktuell turnering, skal gi beskjed om dette ved påmelding i Golfbox.

**Startkontingent**

kr 600,-. Startkontingenten betales ved påmelding.

**Innspill**

Det tilbys fritt innspill for spillere som står på deltakerlisten.

Grunnet NM damer og herrer må innspill gjennomføres i 24.6 eller 25.5. Ta kontakt med klubben for å avtale tid.

**Startrekkefølge og trekning**

* I runde 1 seedes spillerne etter nivå. Runde 2 trekkes etter lederballprinsipp.
* Fordeling av golfbiler gjør at arrangør kan måtte fravike prinsippene rundt startrekkefølge og trekning.

**Startlister**

* Startliste for runde 1 offentliggjøres dagen før første runde, og så snart det er praktisk mulig i forhold til NM damer og herrer, og beregning av oppsett for deres runde nummer 3.
* Startliste for runde 2 skal offentliggjøres så snart som mulig etter at resultatene fra runde 1 er klare.
* Startlister skal henges opp på informasjonstavle, samt publiseres i GolfBox.

**Livescore**

Det er livescore basert på mobil inntasting av score av spiller. Livescore er uoffisiell score og alle spillere skal føre egen score og markørs score på scorekort, og scorekortene skal innleveres etter runden.

**Resultatliste**

Hvis to eller flere deler førsteplassen skal det spilles et hull for hull omspill for å kåre en vinner. Dette gjelder bare spill om førsteplassen. Øvrige like plasseringer rangeres etter matematisk metode (siste 18, 9, 6, 3 og 1 hull ifølge hullenes rekkefølge på scorekortet). Hvis fortsatt likt loddtrekning.

**Premiering**

1., 2. og 3. plass premieres med pokal og medalje.

1/5 av startfeltet premieres.

**Kontaktperson NGF**

Gøril Hansen

Mobil + 47 995 76 525

E-post [goril.hansen@golfforbundet.no](mailto:goril.hansen@golfforbundet.no)

1. Betegnelsen funksjonshemmede inkluderer bevegelseshemmede, synshemmede og utviklingshemmede. [↑](#footnote-ref-2)
2. Kravene til gyldig medlemskap er nærmere angitt i [NIFs lov §10-4.](https://www.idrettsforbundet.no/tema/juss/niflov/#_NIFLOV090) [↑](#footnote-ref-3)
3. Utenlandske statsborgere må fremvise bostedsattest for turneringskomiteen før start i turneringen. Bostedsattest bestilles på hjemmesidene til [Skatteetaten](https://www.skatteetaten.no/kontakt/skriv/) og sendes til folkeregistrert adresse normalt i løpet av 3-4 virkedager. [↑](#footnote-ref-4)